BCP วางงบการตลาดกว่า 100 ลบ. หนุนผู้ใช้รถเติม E20 S ใหม่
BCP อัดงบการตลาดกว่า 100 ลบ. หนุนผู้ใช้รถเติม E20 S ใหม่
9 ก.ย. 2558

นายชัยวัฒน์ โควาวิสารัช กรรมการผู้จัดการใหญ่ บริษัท บางจากปิโตรเลียม จำกัด (มหาชน) หรือ BCP เปิดเผยว่า บริษัทได้วางงบประมาณกว่า 100 ล้านบาทสำหรับแผนการตลาดในการพัฒนา E20 S ใหม่ โดยใช้กลยุทธ์ทั้ง above the line และ below the line นอกจากนั้น ยังจัดกิจกรรมส่งเสริมการขาย มอบคะแนนสะสมพิเศษ 3 เท่า สำหรับสมาชิกบัตรแก๊สโซฮอล์คลับที่เติม E20 S ตั้งแต่วันนี้ – 31 ต.ค. 58
สำหรับ E20 S ที่พัฒนาใหม่โดยใช้เทคโนโลยี Green S ที่โดดเด่นทั้งความแรง ความสะอาด และรักษาสิ่งแวดล้อม เพราะมีกำมะถันต่ำว่า 10 PPM ได้ตามมาตรฐาน Euro 5
อย่างไรก็ดี แม้คุณภาพ E20 S จะเทียบเท่าน้ำมันเกรดพรีเมี่ยม แต่บริษัทฯ ยังคงจำหน่ายในราคาเดิมเพื่อให้ผู้ใช้รถหันมาเติม E20 กันมากขึ้น เพราะปัจจุบันผู้ใช้รถ E20 มีมากถึง 3 ล้านคัน แต่มีเพียง 35% เท่านั้นที่เติม E20 ซึ่งหากเติมทั้งหมดจะช่วยลดมลภาวะลงได้อีกมาก
ทั้งยังช่วยสร้างความมั่นคงทางพลังงานให้ประเทศได้อย่างยั่งยืนและส่งเสริมผลิตผลทางการเกษตรได้อีกทางหนึ่ง เนื่องจากมีส่วนผสมของเอทานอล 20%
 
 